CELEX: 52014PC0267
Language: lt
Date: 2014-05-08
Title: Pasiūlymas TARYBOS SPRENDIMAS kuriuo nustatoma Europos Sąjungos vardu priimama pozicija dėl pasiūlymų iš dalies pakeisti Migruojančiųjų laukinių gyvūnų rūšių išsaugojimo konvencijos I ir II priedus, kurios turi būti laikomasi vienuoliktajame Konvencijos šalių konferencijos susitikime

|
			
		
		
		52014PC0267
		
			Pasiūlymas TARYBOS SPRENDIMAS kuriuo nustatoma Europos Sąjungos vardu priimama pozicija dėl pasiūlymų iš dalies pakeisti Migruojančiųjų laukinių gyvūnų rūšių išsaugojimo konvencijos I ir II priedus, kurios turi būti laikomasi vienuoliktajame Konvencijos šalių konferencijos susitikime /* COM/2014/0267 final - 2014/0139 (NLE) */
			
				
		
		
			
			   	AIŠKINAMASIS MEMORANDUMAS
1. Migruojančiųjų laukinių
gyvūnų rūšių išsaugojimo konvencija (dar žinoma kaip CMS
arba Bonos konvencija) siekiama išsaugoti migruojančiųjų
sausumos ir jūrų gyvūnų bei paukščių rūšis
jų paplitimo teritorijoje. Tai tarpvyriausybinė sutartis, sudaryta
pagal Jungtinių Tautų aplinkos apsaugos programą, kurią
vykdant rūpinamasi laukinių gyvūnų bei augalų ir
jų buveinių išsaugojimu visame pasaulyje. Europos Sąjunga yra
CMS šalis nuo 1983 m. lapkričio 1 d.[1]
2. Saugomos migruojančiųjų
gyvūnų rūšys išvardytos Konvencijos I priede (nykstančios
rūšys) ir II priede (rūšys, dėl kurių sudaromi
susitarimai).
3. Šalių konferencija yra sprendimus
priimantis Konvencijos organas, turintis teisę vertinti
migruojančiųjų rūšių apsaugos būklę ir prireikus
iš dalies keisti Konvencijos I ir II priedus.
4. Konvencijos XI straipsnyje nustatyta, kad
priedų pakeitimus gali siūlyti bet kuri Konvencijos šalis.
Priedų pakeitimas visoms šalims įsigalioja praėjus
devyniasdešimčiai dienų po šalių konferencijos susitikimo,
kuriame jis buvo priimtas, išskyrus tas šalis, kurios pasinaudoja išlyga.
5. Vienuoliktasis šios Konvencijos šalių
konferencijos susitikimas vyks 2014 m. lapkričio 4–9 d. Kite
(Ekvadoras). Remiantis toliau pateikiamais argumentais, siūloma, kad šiame
susitikime Europos Sąjunga pasiūlytų iš dalies pakeisti
Konvencijos I priedą, kad būtų sustiprinta banginių
rūšies, būtent Ziphius cavirostris, Viduržemio jūros
subpopuliacijos, ir paukščių rūšies Coracias garrulus
apsauga visame jų paplitimo areale, taip pat ir už ES ribų: 1)
šių rūšių įtraukimas yra moksliškai pagrįstas; 2) toks
įtraukimas dera su ES teisės aktais; ir 3) Europos Sąjunga yra
įsipareigojusi bendradarbiauti tarptautiniu mastu biologinės
įvairovės apsaugos klausimais. Pateikus tokį pasiūlymą
Europos Sąjungos teisėje nieko keisti nereikėtų, nes jis
susijęs su rūšimi, kurios tinkama apsauga jau nustatyta ES
teisėje (visų pirma Paukščių[2]
ir Buveinių direktyvose). [3]
6. Be to, remiantis toliau pateikiamais
argumentais, siūloma, kad tame pačiame susitikime Europos
Sąjunga pasiūlytų iš dalies pakeisti Konvencijos II priedą,
kad būtų sustiprinta trijų ryklių jūrų lapių
rūšių, būtent Alopias superciliosus, Alopias vulpinus ir Alopias
pelagicus apsauga visame jų paplitimo areale, taip pat ir už ES ribų:
1) šių rūšių įtraukimas yra moksliškai pagrįstas; 2)
toks įtraukimas dera su ES teisės aktais; ir 3) Europos Sąjunga
yra įsipareigojusi bendradarbiauti tarptautiniu mastu biologinės
įvairovės apsaugos klausimais. Pasiūlymu, dėl kurio
nereikėtų keisti jokių Sąjungos teisės aktų,
būtų papildomai paremtas bendradarbiavimu grindžiamo šių
rūšių valdymo įvedimas taikant pačią CMS ir
galbūt įtraukiant rūšis į CMS pasaulinį Susitarimo
memorandumą dėl migruojančiųjų ryklių apsaugos,
kurio šalis yra Sąjunga. Juo taip pat būtų papildytos ir
paskatintos regioninių žuvininkystės organizacijų pastangos
geriau valdyti žuvininkystės išteklius.
7. Todėl Taryba turi priimti
sprendimą, kuriuo būtų nustatyta pozicija dėl pakeitimo
pasiūlymo, kurios Sąjungos vardu turi būti laikomasi
vienuoliktajame šalių konferencijos susitikime.
8. Konvencijos sekretoriatas pagal XI
straipsnio 3 dalį yra nustatęs, kad pakeitimų pasiūlymus
galima pateikti iki 2014 m. birželio 6 d.
9. Prieš vienuoliktąjį šalių
konferencijos susitikimą Konvencijos sekretoriatas gali perduoti kitų
šalių pateiktus Konvencijos I ir II priedų pakeitimo pasiūlymus,
dėl kurių taip pat gali reikėti priimti sprendimą dėl
pozicijos, kurios turi būti laikomasi Sąjungos vardu.
2014/0139 (NLE)
Pasiūlymas
TARYBOS SPRENDIMAS
kuriuo nustatoma Europos Sąjungos vardu
priimama pozicija dėl pasiūlymų iš dalies pakeisti
Migruojančiųjų laukinių gyvūnų rūšių
išsaugojimo konvencijos I ir II priedus, kurios turi būti laikomasi
vienuoliktajame Konvencijos šalių konferencijos susitikime 
EUROPOS SĄJUNGOS TARYBA,
atsižvelgdama į Sutartį dėl
Europos Sąjungos veikimo, ypač į jos 192 straipsnio 1 dalį
kartu su 218 straipsnio 9 dalimi,
atsižvelgdama į Europos Komisijos
pasiūlymą,
kadangi:
(1)       būdama
Migruojančiųjų laukinių gyvūnų rūšių
išsaugojimo konvencijos (toliau – Konvencija), patvirtintos Tarybos sprendimu
82/461/EEB[4],
šalis, Sąjunga gali siūlyti Konvencijos priedų, kuriuose
išvardytos saugomos gyvūnų rūšys, pakeitimus;
(2)       šalių konferencija
priima sprendimus pagal minėtą Konvenciją ir jai suteikti
įgaliojimai apima ir teisę įvertinti
migruojančiųjų rūšių apsaugos būklę ir
prireikus iš dalies pakeisti Konvencijos I ir II priedus;
(3)       atrodo, kad Coracias
garrulus  rūšies ir Ziphius cavirostris rūšies Viduržemio
jūros subpopuliacijos įtraukimas į I priedą būtų
moksliškai pagrįstas ir atitiktų Europos Sąjungos teisę ir
jos įsipareigojimą bendradarbiauti tarptautiniu mastu biologinės
įvairovės apsaugos klausimais;
(4)       atrodo, kad rūšių Alopias
superciliosus, Alopias vulpinus ir  Alopias pelagicus
įtraukimas į II priedą būtų moksliškai pagrįstas
ir atitiktų Europos Sąjungos teisę ir jos
įsipareigojimą bendradarbiauti tarptautiniu mastu biologinės
įvairovės apsaugos klausimais;
(5)       2014 m. lapkričio
4–9 d. Kite (Ekvadoras) įvyksiančiame Konvencijos šalių
konferencijos vienuoliktąjį susitikime Sąjunga turėtų
pasiūlyti iš dalies pakeisti Konvencijos I priedą į jį
įtraukiant Coracias garrulus  rūšį ir Ziphius
cavirostris rūšies Viduržemio jūros subpopuliaciją ir iš
dalies pakeisti II priedą į jį įtraukiant Alopias
superciliosus, Alopias vulpinus ir  Alopias pelagicus rūšis;
(6)       šie pasiūlymai
turėtų būti perduoti Konvencijos sekretoriatui,
PRIĖMĖ ŠĮ
SPRENDIMĄ:
Vienintelis straipsnis
Rengiantis Migruojančiųjų
laukinių gyvūnų rūšių išsaugojimo konvencijos
šalių konferencijos vienuoliktajam susitikimui Komisijai leidžiama
Sąjungos vardu pateikti pasiūlymą iš dalies pakeisti
Migruojančiųjų laukinių gyvūnų rūšių
išsaugojimo konvencijos I priedą į jį įtraukiant Coracias
garrulus rūšį ir Ziphius cavirostris rūšies
Viduržemio jūros subpopuliaciją ir pasiūlymą iš dalies
pakeisti Konvencijos II priedą į jį įtraukiant Alopias
superciliosus, Alopias vulpinus ir  Alopias pelagicus rūšis. 
Šiuos pasiūlymus Komisija perduoda
Konvencijos sekretoriatui.
Priimta Briuselyje
                                                                       Tarybos
vardu
                                                                       Pirmininkas
[1]               1982
m. birželio 24 d. Tarybos sprendimas 82/461/EEB
dėl Migruojančiųjų laukinių gyvūnų
rūšių išsaugojimo konvencijos sudarymo, OL
L 210, 1982 6 24, p.10.
[2]               1979 m. balandžio 2 d. Tarybos direktyva
79/409/EEB dėl laukinių paukščių apsaugos, OL L 103,
1979 4 25, p. 1.
[3]               1992 m. gegužės 21 d. Tarybos direktyva 92/43/EEB
dėl natūralių buveinių ir laukinės faunos bei floros
apsaugos, OL L 206, 1992 7 22, p. 7.
[4]               1982 m. birželio 24 d. Tarybos
sprendimas 82/461/EEB dėl Migruojančiųjų
laukinių gyvūnų rūšių išsaugojimo konvencijos
sudarymo, (OL L 210, 1982 6 24, p.10).